**MUNICIPIUL SATU MARE**

Aparatul de Specialitate a Primarului

Serviciul Patrimoniu, Concesionări, Închirieri

Nr. 40917/09.07.2024

În temeiul prevederilor art. 136 alin. (8) lit. b) din OUG nr. 57/2019 privind Codul administrativ cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

la proiectul de hotărâre privind unele măsuri referitoare la obiectivul de investiție cuprins în PUZ ”Reconversia și refuncționalizarea terenurilor degradate și neutilizate de pe malurile Someșului-mal Stâng”

 Municipiul Satu Mare intenționează depunerea spre finanțare a proiectului: Reconversia şi refuncționalizarea terenurilor degradate şi neutilizate de pe malurile Someşului- Mal stâng. În acest sens având în vedere că terenurile pe care se dorește implementarea proiectului figurează în extravilan, se impune elaborarea unui Plan Urbanistic Zonal prin care se propune introducerea în intravilan a suprafeței de 151 540 mp și stabilirea funcțiunii de zonă de agrement.

 Terenurile care fac obiectul proiectului de investiții sunt identificate după cum urmează:

* Teren extravilan înscris în CF nr. 189805 Satu Mare cu nr. cadastral 189805 în suprafață de 57 842 mp;
* Teren extravilan înscris în CF nr. 189809 Satu Mare cu nr. cadastral 189809 în suprafață de 14 909 mp;
* Teren extravilan înscris în CF nr. 189867 Satu Mare cu nr. cadastral 189867 în suprafață de 35 075 mp;
* Teren extravilan înscris în CF nr. 189810 Satu Mare cu nr. cadastral 189810 în suprafață de 43 714 mp;

 Conform art. 92^1 din Legea privind fondul funciar nr. 18/1991, republicată, cu modificările și completările ulterioare:

*” (1) Introducerea în intravilanul unităţilor administrativ-teritoriale a terenurilor agricole situate în extravilan se face cu plata tarifului datorat la Fondul de ameliorare a fondului funciar, calculat conform anexei nr. 1.*

*(2) Prin excepţie de la alin. (1) tariful nu se plăteşte pentru introducerea în intravilanul unităţilor administrativ-teritoriale:*

*a) a terenurilor agricole din extravilan pentru realizarea obiectivelor de interes public, finanţate de la bugetul de stat sau bugetul local, ai căror beneficiari sunt autorităţile şi instituţiile administraţiei publice, prin Planul urbanistic zonal/Planul urbanistic general sau în procedura de avizare pentru aprobarea acestor planuri care conţin terenuri agricole din extravilan;”*

Astfel, având în vedere cele de mai sus, pentru a beneficia de scutirea de la plata tarifului datorat la Fondul de ameliorare a fondului funciar în vederea introducerii în intravilan, motivat de faptul că obiectivul ce se dorește a se realiza este de interes public, se impune declararea terenurilor de interes public precum și a utilității publice a obiectivului de investiții de interes local cuprins în PUZ ”Reconversia și refuncționalizarea terenurilor degradate și neutilizate de pe malurile Someșului-Mal Stâng”.

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, cu propunere de aprobare.

 Șef serviciu

Faur Mihaela

Faur Mihaela/ 2 ex.